'முனிவரோடு உடையர், முன்னே முதிர் பகை; முறைமை நோக்கார்; தனியை நீ; ஆதலால், மற்று அவரொடும் தழுவற்கு ஒத்த வினையம் ஈது அல்லது இல்லை; விண்ணும் நின் ஆட்சி ஆக்கி, இனியர் ஆய், அன்னர் வந்து உன் ஏவலின் நிற்பர்' என்றாள். 55 'நிருதர்தம் அருளும் பெற்றேன்; நின் நலம் பெற்றேன்; நின்னோடு ஒருவ அருஞ் செல்வத்து யாண்டும் உறையவும் பெற்றேன்; ஒன்றோ, திரு நகர் தீர்ந்த பின்னர், செய் தவம் பயந்தது?' என்னா, வரி சிலை வடித்த தோளான் வாள் எயிறு இலங்க நக்கான். 56